Dijagram ljudskog srca
Prikaz putovanja crvenog krvnog zrnca kroz krvotok. Obratiti pažnju na deformaciju zrnca pri prolasku kroz kapilare.
Krvotok čovjeka sastoji se od srca i krvnih sudova. Neki krvni sudovi idu od srca prema periferiji i zovemo ih arterije, dok druge žile idu s periferije tijela prema srcu, a zovemo ih vene. 
Krvotok čovjeka podijeljen je u dva dijela:

* mali krvotok
* veliki krvotok.

### Veliki krvotok

  

Veliki krvotok nosi hranjive materije i kiseonik do svih ćelija tijela gdje završava najsitnijim žilicama, kapilarama. U perifernim dijelovima tijela u krv dospijevaju otpadni produkti, uglavnom ugljen dioksid. Srce je središnji organ koji tjera krv kroz sistem krvnih žila. U skladu s postojanjem dva krvotoka i srce je podijeljeno u dva dijela, tj. desni i lijevi koji se opet svaki dijele na pretkomoru i komoru.

Aorta dijeli se na manje ogranke:

1. početni uzlazni dio (*aorta ascendens*),
2. luk kojim aorta zavija prema dolje, a zove se aortin luk (*arcus aortae*),
3. silazni dio aorte (*aorta descendens*).

Prema smještaju silaznu aortu dijelimo na: 

1. prsnu aortu (*aorta thoracica*) i
2. trbušnu aortu (*aorta abdominalis*).

Iz luka aorte izlaze: *truncus brachiocephalicus*, lijeva zajednička karotidna arterija (*arteria carotis communis sinistra*) i lijeva potključna arterija (*arteria subclavia sinistra*). 
Lijeva zajednička karotidna arterija vodi krv u veći dio lijeve polovice glave i vrata, a lijeva potključna arterija vodi krv u lijevu ruku i manji dio lijeve polovice glave i vrata. 

*Truncus brachiocephalicus* se dijeli u dvije grane: 

1. desna zajednička karotidna arterija (*arteria carotis communis dextra*)
2. desna potključna arterija (*arteria subclavia dextra*).

Desna zajednička karotidna arterija vodi krv u veći dio desne polovice glave i vrata, a desna potključna arterija vodi krv u desnu ruku i manji dio desne polovice glave i vrata. Lijeva i desna zajednička karotidna arterija dijele su u vanjsku karotidnu arteriju (*arteria carotis externa*) i unutrašnju karotidnu arteriju (*arteria carotis interna*). 

Potključna arterija nastavlja se u pazušnu arteriju (*arteria axillaris*), pazušna u nadlaktičnu arteriju (*arteria brachialis*). Nadlaktična arterija se konačno dijeli na palčanu arteriju (*arteria radialis*) i lakatnu arteriju (*arteria ulnaris*). Prsna aorta daje ogranke za organe prsne šupljine, i to: visceralne ogranke (za organe) i tzv. parijetalne ogranke (za stijenku prsnog koša). Od trbušne aorte također polaze parijetalni i visceralni ogranci, ali za organe trbušne šupljine. Aorta descendens se na kraju dijeli u lijevu i desnu zajedničku ilijačnu arteriju (*arteria iliaca communis*).

Zajednička ilijačna arterija dijeli se u dvije grane: 

* vanjsku ilijačnu arteriju (*arteria iliaca externa*)
* unutrašnju ilijačnu arteriju (*arteria iliaca interna*), koje opskrbljuju krvlju zdjelicu i noge.

Vanjska ilijačna arterija nastavlja se u bedrenu arteriju (*arteria femoralis*), a bedrena u zakoljensku arteriju (*arteria poplitea*). Zakoljenska arterija se dijeli u prednju arteriju potkoljenice (*arteria tibialis anterior*) i stražnju arteriju potkoljenice (*arteria tibialis posterior*). Svi ogranci aorte napokon završavaju kapilarama preko kojih se izmjenjuju tvari i plinovi između stanica i krvi. Nakon toga krv postaje venska, tj. zasićena ugljičnim dioksidom i vraća se prema srcu sustavom vena, i to sve većim venama koje se konačno slijevaju u dvije glavne vene, donju i gornju šuplju venu. 

Donja šuplja vena (*vena cava inferior*) prima krv svih vena ispod razine dijafragme (ošita), a gornja šuplja vena (*vena cava superior*) prima krv svih vena iznad razine dijafragme.

Donja šuplja vena nastaje spajanjem desne i lijeve zajedničke ilijačne vene (*vena iliaca communis*), a svaka zajednička ilijačna vena nastaje spajanjem vanjske ilijačne vene (*vena iliaca externa*) i unutrašnje ilijačne vene (*vena iliaca interna*) koje skupljaju krv iz nogu i zdjelice. Vanjska ilijačna vena nastavlja tok bedrene vene (*vena femoralis*), a bedrena vena tok zakoljenske vene (*vena poplitea*). Do razine zakoljenske arterije svaku arteriju prate dvije vene, dok veće arterije udova prati samo po jedna vena. 

Vene udova možemo podijeliti u dvije skupine. 

1. duboke vene smještene u mišićnom sloju,
2. površinske vene smještene izravno pod kožom.

Zakoljenska vena skuplja krv iz dubokih vena potkoljenice. Krv iz površinskih vena skuplja se u maloj skrivenoj veni (*vena saphena parva*) koja se ulijeva u zakoljensku venu, i velikoj skrivenoj veni (*vena saphena magna*) koja se ulijeva u bedrenu venu. Pritoke donje šuplje vene dijelimo u parijetalne pritoke, koji krv dovode iz stijenki trbušne šupljine, i na visceralne pritoke koji polaze od nekih organa trbušne šupljine.

U donju šuplju venu ulijevaju se i jetrene vene (*venae hepaticae*) koje dovode krv koju jetra prima od vlastite arterije i od vene vratarice (*vena portae*). Vena vratarica tvori funkcionalni krvotok jetre, tj. dovodi u jetru krv iz probavnog sustava i slezene. 

Gornja šuplja vena nastaje spajanjem desne i lijeve brahiocefalične vene (*vena brachiocephalica*). Brahiocefalične vene (dextra i sinistra) nastaju spajanjem unutrašnje vratne vene (*vena jugularis interna*) i potključne vene (*vena subclavia*). Unutrašnja vratna vena skuplja vensku krv glave i vrata. Potključna vena skuplja vensku krv iz ruke i dijela glave i vrata. U potključnu venu nastavlja se pazušna vena (vena axillaris) koja skuplja krv iz dubokih i površinskih vena ruke. 

Dvije glavne površinske vene ruke su: 

1. *vena cephalica* i
2. *vena basilica*

One se ulijevaju u duboke vene nadlaktice ili pazušne šupljine. Uz njih je još važna i *vena mediana antebrachii*. U laktu cefalička vena daje poprečnu spojnu granu za venu beziliku, a to je *vena mediana cubiti*. U području lakta nalazi se i najvažnija među spojnim granama površinskog i dubokog venskog sustava. To je *vena mediana cubiti profunda*. U gornju šuplju venu ulijeva se i neparna vena (*vena azygos*) koja povezuje sustav gornje i donje šuplje vene. Neparna vena počinje na desnoj strani tijela kao *vena lumbalis ascendens* koja je anastomozama povezana sa zajedničkom ilijačnom venom. Najznačajniji pritok neparne vene je *vena hemiazygos* koja počinje na lijevoj strani tijela jednako kao neparna vena na desnoj strani. Obje šuplje vene ulijevaju se u desnu pretkomoru i tu završava veliki krvotok.

Limfni sistem
-------------

Obuhvata poseban sistem sudova koji se granaju po čitavom telu i na izvesnim mestima komuniciraju s venskim sistemom. Postoje dva glavna limfna suda koja idu pored aorte i ulivaju se u venski sistem na mestu spajanja jugularnih i potključnih vena. Na putevima limfnog sistema nalaze se limfni čvorovi u kojima se stvaraju imfociti (vršefagocitozu bakterija da ne bi prodrle u krv). Pri infekciji nastaje zapaljenje ovih čvorova. Pored limfnih čvorova, u limfne organe spadaju i krajnici, slezina i timus (grudna žlezda) u kojima se takođe stvaraju leukociti. Mešanjem sa venskom krvlju, limfa postaje sastavni deo krvi.

Vidi još
--------

Bolesti cirkulatornog sistema

| * p
* r
* u
Ljudska anatomija |
| --- |
|  | 

| * p
* r
* u
Skeletni sistem |
| --- |
| 

|  |
| --- |
| **Skelet glave** |
| **Kosti glave**: sljepoočnica • čeona kost • tjemena kost • potiljačna kost • sfenoidalna kost • etmoidalna kost
**Kosti lica**: maksila • nosna kost • suzna kost • nepčana kost • donja nosna školjka • vomer • zigomatična kost • mandibula • hioidna kost |
| **Skelet ekstremiteta** |
| **Gornji ekstremiteti**: lopatica • ključna kost • humerus • ulna • radijus • ulna
**Šaka**: karpalne kosti • metakarpalne kosti • falange
**Donji ekstremiteti**: karlična kost • koljeno • femur • patela • tibija • fibula
**Stopalo**: tarzus • metatarzus • falange |
| **Skelet trupa** |
| **Abdomen**: kičma • pršljen • krsna kost • repna kost
**Grudni koš**: rebra • grudna kost |

 |

 |  |
| 

| * p
* r
* u
Mišićni sistem |
| --- |
| 

|  |
| --- |
| **Mišići glave** |
| **Mimični mišići**: epikranični mišić • kružni mišić usta • kružni mišić oka • nosni mišić • mišići usana
**Mišići žvakači**: temporalni mišić • mastikatorni mišić • lateralni krilasti mišić • medijalni krilasti mišić |

 |

 |
| 

| * p
* r
* u
Cirkulatorni sistem |
| --- |
| 

|  |
| --- |
| **Arterije malog krvotoka** |
| pulmonalni trunkus • plućna arterija |
| **Arterije velikog krvotoka** |
| uzlazna aorta • aortni luk • grudna aorta • abdominalna aorta • *trunkus brahiocefalikus* • glavna karotidna arterija • podključna arterija • glavna ilijačna arterija |
| **Vene malog krvotoka** |
| plućne vene |
| **Vene velikog krvotoka** |
| **Sistem gornje šuplje vene**: gornja šuplja vena • podključna vena • vratna vena
**Sistem donje šuplje vene**: donja šuplja vena • vena ilijaka
**Sistem vene porte**: vena porta • vena trbušne maramice • linealna vena |

 |

 |
| 

| * p
* r
* u
Limfni sistem |
| --- |
| 

|  |
| --- |
| Limfni sudovi • grudni kanal • limfa |
| **Limfoidni i hemopoetični organi** |
| grudna žlijezda • slezina • limfni čvorovi • moždina |

 |

 |
| 

| * p
* r
* u
Respiratorni sistem |
| --- |
| 

|  |
| --- |
| nosna duplja • usna duplja • ždrijelo • grkljan • dušnik • bronhije • pluća |

 |

 |
| 

| * p
* r
* u
Nervni sistem |
| --- |
| 

|  |
| --- |
| nerv • neuron • mali mozak • kičmena moždina |
| **Mozak** |
| veliki mozak • moždana kora • moždana ovojnica |

 |

 |
| 

| * p
* r
* u
Digestivni sistem |
| --- |
| 

|  |
| --- |
| usta • usna duplja • jednjak • želudac • dvanaesnik • jetra • žučna kesa • pankreas • tanko crijevo • debelo crijevo • anus |

 |

 |
| 

| * p
* r
* u
Urogenitalni sistem |
| --- |
| 

|  |
| --- |
| **Urinarni sistem** |
| bubrezi • ureter • mokraćna bešika • uretra |
| **Genitalni sistem** |
| **Muški spolni organi**: penis • testisi • skrotum • prostata
**Ženski spolni organi**: jajnici • jajovodi • materica • vagina • klitoris • dojke |

 |

 |
| 

| * p
* r
* u
Endokrini sistem |
| --- |
| 

|  |
| --- |
| hipotalamus • hipofiza • epifiza • tiroidea • pankreas • nadbubrežne žlezde • testisi • jajnici |

 |

 |
| 

| * p
* r
* u
Tegumentalni sistem |
| --- |
| 

|  |
| --- |
| koža • nokti • dlake • kosa • znojne žlijezde • lojne žlijezde |

 |

 |